Samo mi se spava
<s>Samo mi se spava je pesma srpskog kantautora -{Luke Black}-, objavljena 2. februara 2023.</s><s>Pesma je predstavljala Srbiju na Pesmi Evrovizije 2023. pošto je odnela pobedu na Pesmi za Evroviziju ’23, srpskom nacionalnom finalu za .</s><s>Pesma se iz prvog polufinala Pesme Evrovizije na 10. mestu plasirala za finale, u kom je završila na 24. mestu.</s>

<s>Pozadina i kompozicija 
U intervjuima, Luka je izjavio da je pesma napravljena u aprilu 2020. uz pomoć libanskog prijatelja, Madžeda Kfourija.</s><s>Pesmu je odložio godinama, ali je posle pobede Konstrakte na Pesmi za Evroviziju ’22 sa pesmom -{In corpore sano}- pomislio da može da pošalje Samo mi se spava na takmičenje.</s>

<s>Prema njegovim rečima, pesma opisuje njegovu izolaciju od sveta.</s><s>Tokom pandemije kovida 19, postajao je „veoma odsečen od sveta”, te je samo igrao video-igrice i gledao animee u svom krevetu tokom karantina.</s><s>Takođe je izjavio da „pesma govori o tome da ljudi moraju da se probude, jer se zlo množi kad se na njega zatvaraju oči.”</s>

<s>Pesma Evrovizije 2023.</s>

<s>Pesma za Evroviziju ’23 
Pesma za Evroviziju ’23 je bilo drugo izdanje Pesme za Evroviziju, takmičenja kojim se odlučuje predstavnik Srbije na Pesmi Evrovizije 2023.</s><s>Takmičenje se sastojalo od dve polufinalne večeri, koje su se održale 1. i 2. marta, kao i finalne večeri 4. marta.</s><s>U polufinalima se takmičilo po 16 pesama, od kojih je iz svakog po 8 prošlo u finale.</s>

<s>Samo mi se spava je smeštena u prvo polufinale pod brojem 8. Pre samog takmičenja, smatrano je da je ova pesma favorit za pobedu, te je pobedila na glasanjima više sajtova fanova Pesme Evrovizije.</s>

<s>Prošao je u finale, a kasnije je otkriveno da je završio na 6. mestu u polufinalu.</s><s>U finalu je odneo pobedu, osvojio je drugo mesto kod glasanja žirija i drugo mesto kod glasanja publike.</s><s>Pesma je tako izabrana da predstavlja Srbiju na Pesmi Evrovizije 2023. u Liverpulu.</s>

<s>Na Pesmi Evrovizije</s>

<s>Prema pravilima Pesme Evrovizije, sve države osim domaćina i velike petorke moraju da se takmiče u jednom od polufinala kako bi prošle u finale.</s><s>10 pesama sa najviše poena iz svakog polufinala prolazi u finale.</s><s>Evropska radiodifuzna unija deli zemlje u šešire na osnovu glasačkih saveza u prošlim izdanjima, tako da zemlje koje često glasaju jedne za druge budu u istom šeširu.</s><s>Otprilike pola svakog šešira se nađe u jednom polufinalu, a druga polovina u drugom.</s><s>U januaru 2022, odlučeno je da će se Srbija takmičiti u prvom polufinalu.</s><s>Pesma se iz prvog polufinala plasirala za finale na 10. mestu, dok je u finalu završila na 24. mestu.</s>

<s>Prijem 
Pre Pesme za Evroviziju ’23, pesma je važila za favorita za pobedu među fanovima Pesme Evrovizije.</s><s>Konstrakta je izjavila da je Srbija napravila dobar izbor na Pesmi za Evroviziju.</s>

<s>Lestvice</s>

<s>Reference</s>

<s>Eurovizijske pjesme Srbije
Singlice 2023.</s>

